钦定古今图书集成/方舆汇编/职方典/第1157卷 > 《金鸡冢》前人
## 钦定古今图书集成/方舆汇编/职方典/第1157卷 > 《金鸡冢》前人

“蛮荆鲜人秀，厥美为物怪。禽鸟得之多，山鸡禀其粹。
众彩烂成文，其色不可绘。仙衣霓纷披，女锦花綷縩。
辉华日光乱，临转目睛惫。高田啄秋粟，下涧饮寒濑。
清唳式相呼，舞影还自爱。岂知文章累，遂使网罗挂。
及祸诚有媒，求文反遭卖。有身乃吾患，断尾亦前诫。
不群世所惊，甚美众之害。稻粱虽云厚，樊絷岂为泰。”
山林归无期，羽翮日已铩。用晦有前言，书之可为戒。